techiaith/cofnodycynulliad_en-cy huggingface dataset:
English: Llywydd, I thank Carolyn Thomas for the welcome that she has given to the latest actions that the Welsh Government is able to take. I visited a school in my own constituency on Friday last week in a very challenged community, where the welcome for the £100 extra per child was very warm indeed. It really will allow families to participate in the opportunities that the school can provide in a way that other families are simply able to take for granted. And this was a school, Llywydd, where the extended school day had been in operation, and it was great to see the enthusiasm of the staff in that school for the way in which that funding, that expanded day, had allowed them to put those opportunities in front of young people who simply wouldn't get them without that way of having them provided. The Welsh Government, Llywydd, does so much in so many areas to leave money in the pockets of families who otherwise would have to pay for their prescriptions, for their free breakfasts, for their school uniforms - all those things that allow families to manage the other demands that we've been talking about this afternoon. The supplementary question, Llywydd, ended by Carolyn Thomas saying that the UK Government needs to take action itself, and I absolutely echo that, and as we've said already this afternoon, there's an opportunity coming for them tomorrow in the spring statement to demonstrate just what a Government with the interests of its population at heart can do to protect them.
Welsh: Llywydd, diolch i Carolyn Thomas am y croeso y mae hi wedi ei roi i'r camau diweddaraf y gall Llywodraeth Cymru eu cymryd. Ymwelais ag ysgol yn fy etholaeth fy hun ddydd Gwener yr wythnos diwethaf mewn cymuned sy'n wynebu heriau mawr, lle yr oedd y croeso i'r £100 ychwanegol fesul plentyn yn gynnes iawn. Bydd wir yn caniatáu i deuluoedd gymryd rhan yn y cyfleoedd y gall yr ysgol eu cynnig mewn ffordd y gall teuluoedd eraill eu cymryd yn ganiataol. Ac ysgol oedd hon, Llywydd, lle yr oedd y diwrnod ysgol estynedig wedi bod ar waith, ac roedd hi'n wych gweld brwdfrydedd y staff yn yr ysgol honno at y ffordd yr oedd y cyllid hwnnw, y diwrnod estynedig hwnnw, wedi caniatáu iddyn nhw roi'r cyfleoedd hynny o flaen pobl ifanc na fydden nhw yn eu cael nhw heb y ffordd honno o'u darparu. Mae Llywodraeth Cymru, Llywydd, yn gwneud cymaint mewn cynifer o ardaloedd i adael arian ym mhocedi teuluoedd a fyddai fel arall yn gorfod talu am eu presgripsiynau, am eu brecwast am ddim, am eu gwisg ysgol - yr holl bethau hynny sy'n caniatáu i deuluoedd reoli'r gofynion eraill yr ydym ni wedi bod yn sôn amdanyn nhw y prynhawn yma. Daeth y cwestiwn atodol, Llywydd, i ben gan Carolyn Thomas yn dweud bod angen i Lywodraeth y DU weithredu ei hun, ac rwy'n ategu hynny yn llwyr, ac fel yr ydym ni wedi dweud eisoes y prynhawn yma, mae cyfle yn dod iddyn nhw yfory yn natganiad y gwanwyn i ddangos yn union beth y gall Llywodraeth sydd â buddiannau ei phoblogaeth wrth ei chalon wneud i'w diogelu nhw.
English: I thank Paul Davies for the question, Llywydd. Immediate priorities for the health service in Pembrokeshire include delivery of the latest phase of the COVID vaccination programme and the continued restoration of wider, more routine services.
Welsh: Diolch i Paul Davies am y cwestiwn, Llywydd. Mae'r blaenoriaethau uniongyrchol ar gyfer y gwasanaeth iechyd yn sir Benfro yn cynnwys cyflwyno cam diweddaraf rhaglen frechu COVID ac adfer gwasanaethau ehangach a mwy rheolaidd yn barhaus.
English: First Minister, earlier on today, in response to the leader of the opposition, you said that the new dental contract has been carefully negotiated, but like others, I've been contacted by local dentists in my constituency who are frustrated with changes to this contract and have warned that these changes could have a detrimental impact on the delivery of services in the Hywel Dda University Health Board area. Now, in a nutshell, the local health board is proposing to reduce practices' contract values to 25 per cent of the agreed existing levels, as well as targeting practices with additional targets and measures, and, of course, these changes will now come into force from 1 April. I listened very, very carefully to your earlier answers, but it's clear from the concerns I've received that dentists are worried about these changes that could have a negative impact on the delivery of services in Pembrokeshire. So, First Minister, what steps will you now take to alleviate these immediate concerns so that dentists in my constituency can provide much needed dental services?
Welsh: Prif Weinidog, yn gynharach heddiw, mewn ymateb i arweinydd yr wrthblaid, gwnaethoch chi ddweud fod y contract deintyddol newydd wedi'i negodi'n ofalus, ond fel eraill, mae deintyddion lleol yn fy etholaeth i sy'n teimlo'n rhwystredig gyda newidiadau i'r contract hwn wedi cysylltu â mi ac wedi rhybuddio y gallai'r newidiadau hyn gael effaith niweidiol ar ddarparu gwasanaethau yn ardal Bwrdd Iechyd Prifysgol Hywel Dda. Nawr, yn gryno, mae'r bwrdd iechyd lleol yn bwriadu lleihau gwerthoedd contractau practisau i 25 y cant o'r lefelau presennol sydd wedi'u cytuno arnyn nhw, yn ogystal â thargedu arferion gyda thargedau a mesurau ychwanegol, ac, wrth gwrs, daw'r newidiadau hyn i rym nawr o 1 Ebrill. Gwnes i wrando yn ofalus iawn ar eich atebion cynharach chi, ond mae'n amlwg o'r gofidion yr wyf i wedi'u cael fod deintyddion yn poeni am y newidiadau hyn a allai gael effaith negyddol ar ddarparu gwasanaethau yn sir Benfro. Felly, Prif Weinidog, pa gamau y byddwch chi'n eu cymryd nawr i leddfu'r pryderon uniongyrchol hyn fel y gall deintyddion yn fy etholaeth i ddarparu gwasanaethau deintyddol y mae mawr eu hangen?
English: Llywydd, I do take seriously the points that the Member has raised. As I explained earlier, the Welsh Government's role is to fund the service, and we are doing that with additional investment next year. It is then for local health boards to carry out the direct negotiations with the people who provide those services. There are choices that dentists will be able to make, as I explained in my answers to the leader of the opposition. My response to the points that Paul Davies has raised is that those people who have those concerns need to be around the table with their local health board to reach a resolution that maximises the impact that the investment the Welsh Government is making can have on the provision of dental services to make sure that people in the Pembrokeshire area have access to the service that they need.
Welsh: Llywydd, yr wyf i'n cymryd o ddifrif y pwyntiau y mae'r Aelod wedi'u codi. Fel yr eglurais i'n gynharach, rhan Llywodraeth Cymru yw ariannu'r gwasanaeth, ac yr ydym ni'n gwneud hynny gyda buddsoddiad ychwanegol y flwyddyn nesaf. Mater i fyrddau iechyd lleol wedyn yw cynnal y trafodaethau uniongyrchol gyda'r bobl sy'n darparu'r gwasanaethau hynny. Mae dewisiadau y bydd deintyddion yn gallu eu gwneud, fel yr eglurais i yn fy atebion i arweinydd yr wrthblaid. Fy ymateb i'r pwyntiau y mae Paul Davies wedi'u codi yw bod angen i'r bobl hynny sydd â'r pryderon hynny fod o amgylch y bwrdd gyda'u bwrdd iechyd lleol i ddod i benderfyniad sy'n sicrhau'r effaith fwyaf posibl y gall Llywodraeth Cymru ei chael ar ddarparu gwasanaethau deintyddol i sicrhau bod pobl yn ardal sir Benfro yn gallu cael gafael ar y gwasanaeth y mae ei angen arnyn nhw.
English: The next item, therefore, is the business statement and announcement, and I call on the Trefnydd to make the statement. Lesley Griffiths.
Welsh: Yr eitem nesaf, felly, yw'r datganiad a chyhoeddiad busnes, a dwi'n galw ar y Trefnydd i wneud y datganiad hwnnw. Lesley Griffiths.
English: Diolch, Llywydd. There is one change to this week's business: the statement on the Commission on Justice in Wales and the Law Commission report on Welsh Tribunals has been postponed. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae un newid i fusnes yr wythnos hon: mae'r datganiad ar y Comisiwn ar Gyfiawnder yng Nghymru ac adroddiad Comisiwn y Gyfraith ar Dribiwnlysoedd Cymru wedi'i ohirio. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith y papurau cyfarfod sydd ar gael i'r Aelodau yn electronig.
English: I thank Peter Fox for those two requests. In relation to access to GP services, you'll be aware that throughout the COVID-19 pandemic constituents have been able to access their GP via telephone consultations, via video consultations. And, of course, it's not always a GP that somebody needs to see; it's really important that they see the most appropriate person, and sometimes that's not a general practitioner. But I do hope that we will be able to see far more face-to-face consultations taking place as we come out of the pandemic. And you're quite right - not everybody has access to technology, and it's a matter, I personally think, for each GP surgery to ensure that patients are able to access the services. In relation to the Grange hospital, it was certainly horrific to hear your story about your constituent, and the Minister for Health and Social Services is in the Chamber and has heard that. I actually think you should write to her about the specific case, but the Minister will have heard the general points you made, both about the Grange hospital and the ambulance service.
Welsh: Diolch i Peter Fox am y ddau gais yna. O ran mynediad at wasanaethau meddygon teulu, byddwch chi'n ymwybodol bod etholwyr, drwy gydol pandemig COVID-19, wedi gallu cael mynediad at eu meddyg teulu drwy ymgynghoriadau dros y ffôn, drwy ymgynghoriadau fideo. Ac, wrth gwrs, nid meddyg teulu yw'r un y mae angen i rywun ei weld bob tro; mae'n bwysig iawn eu bod yn gweld y person mwyaf priodol, ac weithiau nid yw hwnnw'n feddyg teulu. Ond rwy'n gobeithio y byddwn ni'n gallu gweld llawer mwy o ymgynghoriadau wyneb yn wyneb yn digwydd wrth i ni ddod allan o'r pandemig. Ac yr ydych chi'n hollol gywir - nid oes gan bawb fynediad at dechnoleg, ac yn bersonol, rwy'n credu ei fod yn fater, i bob meddygfa sicrhau bod cleifion yn gallu cael gafael ar y gwasanaethau. O ran ysbyty'r Faenor, yr oedd yn sicr yn erchyll clywed eich stori chi am eich etholwr, ac mae'r Gweinidog Iechyd a Gwasanaethau Cymdeithasol yn y Siambr ac wedi clywed hynny. Rwy'n credu y dylech chi ysgrifennu ati ynglŷn â'r achos penodol, ond bydd y Gweinidog wedi clywed y pwyntiau cyffredinol yr oeddech chi wedi'u gwneud, am ysbyty'r Faenor a'r gwasanaeth ambiwlans.
English: I'd like a written statement by the Minister for health in response to concerns that I have in terms of the pace at which the Betsi Cadwaladr health board has responded to enquiries and complaints. There's one case that stands out specifically, relating to an enquiry on behalf of a constituent who suffers from long COVID. We're still waiting for a full response to an enquiry from May 2021 about the treatment and support available to her as a constituent. There's another family waiting since November for a response to a complaint about the treatment their late mother received whilst a patient at Ysbyty Gwynedd. They have concerns regarding fundamental lessons about care that need to be learnt, and they feel very frustrated that they're still waiting for a response. There are many similar examples, I'm afraid. We shouldn't be having to raise them here, if truth be told; they should be resolved by the health board. I'd like a review to be held of the processes being followed, and for a statement to reflect the findings of that review.
Welsh: Mi hoffwn i gael datganiad ysgrifenedig gan y Gweinidog iechyd yn ymateb i bryderon sydd gen i ynglŷn ag arafwch bwrdd iechyd Betsi Cadwaladr i ymateb i ymholiadau a chwynion. Mae yna un achos yn sefyll allan yn benodol, yn ymwneud ag ymholiad ar ran etholwraig sy'n dioddef o COVID hir. Rŷn ni'n dal i aros am ymateb llawn i ymholiad ers mis Mai 2021 am y driniaeth a'r gefnogaeth sydd ar gael iddi hi. Mae yna deulu arall yn aros ers mis Tachwedd am ymateb i gŵyn ar ran eu diweddar fam am y driniaeth a dderbyniodd hi tra'n glaf ar ward yn Ysbyty Gwynedd. Maen nhw'n bryderus iawn bod yna wersi sylfaenol am ofal sydd angen eu dysgu, ac yn rhwystredig iawn eu bod nhw'n dal i aros am atebion. Mae yna lawer o enghreifftiau tebyg, mae gen i ofn. Ddylwn i ddim bod yn gorfod eu codi nhw yn fan hyn, mewn difri; dylen nhw fod yn cael eu datrys gan y bwrdd iechyd. Ond mi hoffwn i adolygiad gael ei gynnal o'r prosesau sy'n cael eu dilyn, ac i ddatganiad adlewyrchu canfyddiadau'r adolygiad hwnnw wedyn.
English: Thank you. I agree - timely responses are very important when we're dealing with very emotive issues quite often. I think that the most appropriate way forward would be for the Minister for Health and Social Services to raise this with the chair of Betsi Cadwaladr University Health Board in their regular meetings.
Welsh: Diolch. Rwy'n cytuno - yn eithaf aml mae ymatebion amserol yn bwysig iawn pan fyddwn ni'n ymdrin â materion emosiynol iawn. Rwy'n credu mai'r ffordd fwyaf priodol ymlaen fyddai i'r Gweinidog Iechyd a Gwasanaethau Cymdeithasol godi hyn gyda chadeirydd Bwrdd Iechyd Prifysgol Betsi Cadwaladr yn eu cyfarfodydd rheolaidd.
English: As the Welsh Government is now a supersponsor for receiving Ukrainian refugees, we do hope that we'll now be able to see people arriving in this country in order to take up the very kind offers that so many people across Wales have given. In light of the expected arrival of these people who really need our support, I wondered if we could have a statement from the economy Minister about whether or not it would be possible to allow greater flexibility in the ReAct funding criteria for allowing refugees to access English-for-speakers-of-other-languages lessons, which would also pick up the slack we have in some of our languages schools who haven't been able to recruit as may foreign students because of the enduring impact of COVID.
Welsh: Gan fod Llywodraeth Cymru nawr yn uwch noddwr ar gyfer derbyn ffoaduriaid o Wcráin, rydym ni'n gobeithio y byddwn ni nawr yn gallu gweld pobl yn cyrraedd y wlad hon er mwyn manteisio ar y cynigion caredig iawn y mae cynifer o bobl ledled Cymru wedi'u gwneud. Yng ngoleuni cyrhaeddiad disgwyliedig y bobl hyn y mae gwir angen ein cefnogaeth arnyn nhw, yr oeddwn i'n meddwl tybed a allem ni gael datganiad gan Weinidog yr economi ynghylch a fyddai'n bosibl caniatáu mwy o hyblygrwydd yn y meini prawf ariannu ReAct ar gyfer galluogi ffoaduriaid i fanteisio ar wersi Saesneg ar gyfer siaradwyr ieithoedd eraill, a fyddai hefyd yn llenwi'r lleoedd gwag sydd gennym ni yn rhai o'n hysgolion ieithoedd nad ydyn nhw wedi gallu recriwtio cymaint o fyfyrwyr tramor oherwydd effaith barhaus COVID.
English: Thank you. As you're aware, the Welsh Government has indeed been given supersponsor status, and I know my colleague Jane Hutt, the Minister for Social Justice, has been working very closely and very hard with the UK Government to ensure that we are able to receive people from horrific circumstances who are in absolute desperate need. I know officials are working very closely with ESOL providers and the education sector right across Wales to assess what existing capacity in schools there are in the system, and to take any necessary action to ensure that they can provide that immediate and longer term support to those Ukrainians who come to Wales. That does include work to ensure those arriving have access to appropriate support, including housing, healthcare, childcare, education, benefits and employability, and that does include the ReAct programme.
Welsh: Diolch. Fel y gwyddoch chi, yn wir, mae Llywodraeth Cymru wedi cael statws uwch noddwr, ac rwy'n gwybod bod fy nghyd-Aelod Jane Hutt, y Gweinidog Cyfiawnder Cymdeithasol, wedi bod yn gweithio'n agos iawn ac yn galed iawn gyda Llywodraeth y DU i sicrhau ein bod ni'n gallu derbyn pobl o amgylchiadau erchyll sydd mewn gwir angen. Gwn i fod swyddogion yn gweithio'n agos iawn gyda darparwyr Saesneg ar gyfer Siaradwyr Ieithoedd Eraill a'r sector addysg ledled Cymru i asesu pa gapasiti presennol mewn ysgolion sydd yn y system, ac i gymryd unrhyw gamau angenrheidiol i sicrhau y gallan nhw ddarparu'r cymorth di-oed a thymor hwy hwnnw i'r bobl hynny o Wcráin sy'n dod i Gymru. Mae hynny'n cynnwys gwaith i sicrhau bod y rhai sy'n cyrraedd yn gallu cael gafael ar gymorth priodol, gan gynnwys tai, gofal iechyd, gofal plant, addysg, budd-daliadau a chyflogadwyedd, ac mae hynny'n cynnwys rhaglen ReAct.
English: Trefnydd, I would like to ask for a statement from the Minister for Climate Change, outlining that she will not be looking at the issue of the 10 per cent charge in the private sale of park homes. I have talked to park home residents right across my constituency about this. This has been going on since 2013. Park home residents have been waiting nine years for this unfair charge to be removed from the statute book. Park homes are still allowed to demand 10 per cent of the sale price from private individuals who live in park homes. The Minister at the time, Rebecca Evans, decided, after much consultation, that the 10 per cent would be reduced to 5 per cent maximum over the course of five years - this was to be fair to both parties. So, can you ask the Minister to come to the Chamber to explain why she will not be looking at this again and why park home owners are being neglected and let down time and time again?
Welsh: Trefnydd, hoffwn i ofyn am ddatganiad gan y Gweinidog Newid Hinsawdd, yn amlinellu na fydd hi'n ystyried mater y tâl 10 y cant sy'n ymwneud â gwerthu cartrefi mewn parciau yn breifat. Rwyf i wedi siarad â thrigolion cartrefi mewn parciau ledled fy etholaeth am hyn. Mae hyn wedi bod yn digwydd ers 2013. Mae preswylwyr cartrefi mewn parciau wedi bod yn aros naw mlynedd i'r tâl annheg hwn gael ei dynnu o'r llyfr statud. Mae cartrefi mewn parciau dal yn cael mynnu 10 y cant o'r pris gwerthu gan unigolion preifat sy'n byw mewn cartrefi mewn parciau. Penderfynodd y Gweinidog ar y pryd, Rebecca Evans, ar ôl llawer o ymgynghori, y byddai'r 10 y cant yn gostwng i 5 y cant ar y mwyaf dros gyfnod o bum mlynedd - roedd hyn i fod yn deg i'r ddwy ochr. Felly, a wnewch chi ofyn i'r Gweinidog ddod i'r Siambr i egluro pam na fydd yn ystyried hyn eto a pham y mae perchnogion cartrefi mewn parciau'n cael eu hesgeuluso a'u siomi dro ar ôl tro?
English: I will certainly speak to the Minister for Climate Change. My understanding is that, with a huge number of programme for government commitments, et cetera, within her portfolio, this was something that she didn't feel she could give resources to, certainly for the short term, and then maybe the longer term in the term of Government. So, I will ask her if she would provide a written statement clarifying the position.
Welsh: Yn sicr, fe wnaf i siarad â'r Gweinidog Newid Hinsawdd. Yn ôl yr hyn yr wyf i'n ei ddeall, gyda nifer enfawr o ymrwymiadau'r rhaglen lywodraethu, ac ati, o fewn ei phortffolio, roedd hyn yn rhywbeth nad oedd hi'n teimlo y gallai hi roi adnoddau iddo, yn sicr ar gyfer y tymor byr, ac yna efallai'r tymor hwy yn nhymor y Llywodraeth. Felly, fe ofynnaf iddi a fyddai hi cystal â darparu datganiad ysgrifenedig yn egluro'r sefyllfa.
English: May I ask for a written statement from the Minister for health, outlining the steps that she has taken since the tragic news of another two very serious incidents in the vascular unit at Ysbyty Glan Clwyd emerged last week? Patients, their families, and the public in Arfon, and beyond, need assurances that the Government is turning every stone to ensure that the unit is safe and that conducting treatments in Liverpool is a temporary solution. These two incidents come in the wake of damning reports and after the Minister announced that the unit was to be placed in special measures of significant intervention. So, isn't it now time to raise that level of intervention to the highest possible level at once, rather than waiting another two months, as the Minister appears to be doing? We need to be convinced that everything possible is being done, and being done as a matter of urgency.
Welsh: Gaf i ofyn am ddatganiad ysgrifenedig gan y Gweinidog iechyd yn amlinellu pa gamau y mae hi wedi eu cymryd ers i'r newyddion trasig am ddau ddigwyddiad difrifol arall yn uned fasgiwlar Ysbyty Glan Clwyd ddod i'r fei yr wythnos diwethaf? Mae'n rhaid i gleifion, eu teuluoedd, a'r cyhoedd yn Arfon, a thu hwnt, gael sicrwydd bod y Llywodraeth yn troi pob carreg i sicrhau bod yr uned yn ddiogel ac mai ateb dros dro ydy cynnal triniaethau yn Lerpwl. Mae'r ddau ddigwyddiad yma yn dod yn sgil adroddiadau damniol ac ar ôl i'r Gweinidog gyhoeddi bod yr uned mewn mesurau arbennig o ymyrraeth sylweddol. Onid ydy hi'n bryd codi'r lefel o ymyrraeth i'r lefel ddwysaf posib ar unwaith, yn hytrach na disgwyl dau fis arall, fel mae'n ymddangos y mae'r Gweinidog yn bwriadu ei wneud? Rydyn ni angen ein hargyhoeddi bod pob dim posib yn cael ei wneud, a bod hynny'n cael ei wneud ar fyrder.
English: Well, as I think you just referred to in your question, the Minister for Health and Social Services has given the health board three months to address these issues, with immediate effect. We are now one month into that, and I know she has had a first monthly update from the health board, and she also met with the chair of the health board to discuss the matter earlier this month. I know she was very disappointed to hear about further issues with vascular services, and certainly our thoughts are very much with the families who have been affected. I know, again, the Minister welcomed the support offered by Liverpool vascular service network, and will continue to monitor the situation very carefully. She'll be due a further update and I'm sure then will either reconsider or continue with the way that she has set out to the health board to manage the situation.
Welsh: Wel, fel y credaf eich bod chi newydd gyfeirio ato yn eich cwestiwn, mae'r Gweinidog Iechyd a Gwasanaethau Cymdeithasol wedi rhoi tri mis i'r bwrdd iechyd ymdrin â'r materion hyn, i ddechrau ar unwaith. Rydym ni nawr fis i mewn i hynny, a gwn i ei bod hi wedi cael yr wybodaeth ddiweddaraf fisol gyntaf gan y bwrdd iechyd, a gwnaeth hi hefyd gyfarfod â chadeirydd y bwrdd iechyd i drafod y mater yn gynharach y mis hwn. Rwy'n gwybod ei bod hi'n siomedig iawn o glywed am broblemau eraill gyda gwasanaethau fasgwlaidd, ac yn sicr mae ein meddyliau gyda'r teuluoedd yr effeithiwyd arnynt. Gwn i, unwaith eto, fod y Gweinidog wedi croesawu'r gefnogaeth sy'n cael ei gynnig gan rwydwaith gwasanaeth fasgwlaidd Lerpwl, a bydd yn parhau i fonitro'r sefyllfa'n ofalus iawn. Bydd adroddiad arall ar yr wybodaeth ddiweddaraf yn dod iddi ac rwy'n siŵr y bydd naill ai'n ailystyried neu'n parhau â'r ffordd i reoli'r sefyllfa y mae hi wedi'i hamlinellu i'r bwrdd iechyd.